smcproject/ml-wiki-sentences huggingface dataset:
ഇത് പോലെ രാജ്യത്തിന്റെ പലഭാഗങ്ങളിൽ ഇന്ത്യക്കാരായ കുട്ടികൾക്കുവേണ്ടി വിവിധ സ്കൌട്ട് സംഘടനകളുണ്ടാക്കി.
ഈ എല്ലാ സ്കൌട്ട് അസോസിയേഷനുകളെയും ഒരുമിപ്പിച്ചു ഒറ്റ സംഘടനയാക്കാൻ സ്വാതന്ത്രലബ്ദിക്ക് മുൻപ് പല ശ്രമങ്ങളും നടന്നെങ്കിലും പരാജയപ്പെട്ടു.
ഇതിന്റെ പ്രധാന കാരണം പ്രതിജ്ഞയിൽ ബ്രിട്ടീഷ്‌ രാജാവിനോട് കൂറുകാണിക്കും എന്നുള്ള വാചകം മാറ്റുന്നതിന്റെ കുറിച്ചുള്ള അഭിപ്രായവ്യത്യാസമായിരുന്നു.
ഇത് സ്വന്തം രാജ്യത്തോട് കൂറുള്ളവരായിരിക്കും എന്നാക്കണമെന്ന് ഇന്ത്യയിലെ ദേശീയനേതാക്കൾ ആവശ്യപ്പെട്ടു.
സ്വാതന്ത്രാനന്തരം
സ്വാതന്ത്രപ്രാപ്തിക്കു ശേഷം പ്രധാനമന്ത്രി ജവഹർലാൽ നെഹ്‌റു , വിദ്യാഭ്യാസ വകുപ്പുമന്ത്രി അബുൽ കലാം ആസാദ് , മംഗൽ ദാസ് പക്വാസ, ഹൃദയ് നാഥ് ഖുൻസ്രു, ശ്രീറാം ബാജ്പായി, ജസ്റ്റിസ് വിവിയൻ ബോസ് തുടങ്ങിയവർ ഇന്ത്യയിലെ സ്കൗട്ട് പ്രസ്ഥാനങ്ങളെ ഒരു സംഘടനയുടെ കീഴിൽ കൊണ്ടുവരാൻ പരിശ്രമിച്ചു.
ഇതിന്റെ ഫലമായി 1950 നവംബർ 7നു എല്ലാ സംഘടനകളും ഭാരത്‌ സ്കൗട്ട്സ് ആൻഡ്‌ ഗൈഡ്സ് എന്ന പേരിൽ പുതിയ സംഘടനയുണ്ടാക്കി.
ഗേൾ ഗൈഡ് അസോസിയേഷൻ 1951 ഓഗസ്റ്റ് 15നു പുതിയ സംഘടനയിൽ ഔദ്യോഗികമായി ചേർന്നു.
ഹരി ശാന്ത്.
എച്ച് ആണ് ഇപ്പോഴത്തെ ദേശീയ കമ്മീഷണർ.
ഭാരത്‌  സ്കൗട്ട് ഗൈഡ്സ് ചെറുപ്പകാർക്കുള്ള സന്നദ്ധ രാഷ്രീയ തര വിദ്യാഭ്യാസ പ്രസ്ഥാനമാണ് 1950ൽ സ്ഥാപകൻ ബി.പി യുടെ ഉദ്ദേശങ്ങൾ,തത്വങ്ങൾ,രീതികൾ,മുതലായവയുടെ  അടിസ്ഥാനത്തിൽ ജാതി,മതം,വർഗം എന്നിവയുടെ വിവേചനമില്ലാതെ എല്ലാവർക്കുമായി തുറന്നിട്ടുള്ള പ്രസ്ഥാനം പ്രവർത്തനങ്ങൾ
യുവാക്കളുടെ മാനസികവും ശാരീരികവും ഭൗതികവുമായ കഴിവുകളെ പരിപോഷിപ്പിച്ചു സമൂഹത്തിനും രാജ്യത്തിനും വേണ്ടി മഹത്തായ കാര്യങ്ങൾ ചെയ്യാൻ പ്രാപ്തരാക്കുകയാണ് സംഘടനയുടെ ലക്ഷ്യം.
വിവിധ തരത്തിലുള്ള ക്യാമ്പുകൾ സംഘടിപ്പിക്കുന്നതിലൂടെ വിവിധ പ്രാദേശിക സാംസ്കാരിക സ്വഭാവങ്ങളുടെ സമന്വയമുണ്ടാക്കാനും അംഗങ്ങളിൽ ഐക്യവും ദേശീയമായ വീക്ഷണവും ഉണ്ടാക്കാൻ സഹായിക്കുന്നു.
അംഗങ്ങളുടെ വയസ്സനുസരിച്ചു മൂന്നു വിഭാഗങ്ങളായി തിരിച്ചിരിക്കുന്നു.
സ്‍കൗട്ടുകൾ കബ്ബുകൾ - 5 മുതൽ 10 വരെ വയസ്സുള്ള ആൺകുട്ടികൾ സ്‍കൗട്ടുകൾ - 10 മുതൽ 17 വരെ വയസ്സുള്ള ആൺകുട്ടികൾ റോവറുകൾ - 16 മുതൽ 25 വരെ വയസ്സുള്ള ആൺകുട്ടികൾ ഗൈഡുകൾ ബുൾബുളുകൾ - 6 മുതൽ 10 വരെ വയസ്സുള്ള പെൺകുട്ടികൾ ഗൈഡുകൾ - 10 മുതൽ 18 വരെ വയസ്സുള്ള പെൺകുട്ടികൾ റയിഞ്ചറുകൾ - 18 മുതൽ 25 വരെ വയസ്സുള്ള പെൺകുട്ടികൾ മുദ്രാവാക്യം കബ്ബുകൾ/ബുൾബുളുകൾ = കഴിവിന്റെ പരമാവധി ചെയ്യുക(Do your best) സ്കൌട്ടുകൾ/ഗൈഡുകൾ = തയ്യാർ (Be Prepared) റോവറുകൾ/റയിഞ്ചറുകൾ = സേവനം (Service) പ്രതിജ്ഞ ദൈവത്തോടും എന്റെ രാജ്യത്തോടുമുള്ള എന്റെ കടമ നിർവ്വഹിക്കുന്നതിനും മറ്റുള്ളവരെ സഹായിക്കുന്നതിനും സ്കൗട്ട്/ഗൈഡ് നിയമം അനുസരിക്കുന്നതിനും എന്റെ കഴിവിന്റെ പരമാവധി ചെയ്യുമെന്ന് എന്റെ മാന്യതയെ മുൻനിർത്തി ഞാൻ പ്രതിജ്ഞ ചെയ്യുന്നു.....
ഒരു നിയമവും അതിന് ഒൻപത് ഭാഗങ്ങളും ആണ് ഉള്ളത് ഒരു സ്കൗട്ട് / ഗൈഡ്  വിശ്വസ്തനാ(യാ)ണ്.
ഒരു  സ്കൗട്ട് / ഗൈഡ്  കൂറുള്ളവനാ(ളാ)ണ്.
ഒരു സ്കൗട്ട് / ഗൈഡ് എല്ലാവരുടേയും സ്നേഹിതനും(യും) മറ്റ് ഓരോ സ്കൗട്ടിന്റെയും(ഗൈഡിന്റെയും) സഹോദരനു(രിയു)മാണ്.
ഒരു സ്കൗട്ട് / ഗൈഡ് മര്യാദയുള്ളവനാ(ളാ)ണ്.
ഒരു സ്കൗട്ട് / ഗൈഡ്    ജന്തുക്കളുടെ സ്നേഹിതനും(യും) പ്രകൃതിയെ സ്നേഹിക്കുന്നവനു(ളു)മാണ്.
ഒരു  സ്കൗട്ട് / ഗൈഡ്   അച്ചടക്കമുള്ളവനും(ളും) പൊതുമുതൽ സംരക്ഷിക്കുന്നതിന് സഹായിക്കുന്നവനു(ളു)മാണ്.
ഒരു സ്കൗട്ട് / ഗൈഡ്   ധൈര്യമുള്ളവനാ(ളാ)ണ്.
ഒരു സ്കൗട്ട് / ഗൈഡ്    മിതവ്യയശീലമുള്ളവനാ(ളാ)ണ്.
ഒരു സ്കൗട്ട് / ഗൈഡ്  മനസാ, വാചാ, കർമണാ ശുദ്ധിയുള്ളവനാ(ളാ)ണ്.
അംഗങ്ങൾക്കുള്ള പുരസ്കാരങ്ങൾ പ്രവേശ്‌
സ്കൌട്ട്/ഗൈഡ് അംഗത്വ പുരസ്കാരം.
പ്രഥമ സോപാൻ
അംഗത്വം ലഭിച്ചതിനു ശേഷം സ്വന്തം ട്രൂപ്പിൽ തന്നെ വിവിധ പരീക്ഷകൾ നടത്തിയാണ് പ്രഥമ സോപാൻ പുരസ്കാരം നൽകുന്നത്.
ദ്വിതീയ സോപാൻ
പ്രഥമ സോപാൻ ലഭിച്ചതിനു ശേഷം ദ്വിതീയ സോപാൻ സിലബസനുസരിച്ചുള്ള വിവിധ സേവനപ്രവർത്തനങ്ങൾ നടത്തിയതും സ്കൗട്ടിങ്ങിലെ പ്രധാന കാര്യങ്ങളിലുള്ള അറിവും പരിശോധിച്ച് ലോക്കൽ അസോസിയേഷനാണ് ദ്വീതീയ സോപാൻ പുരസ്കാരം നൽകുന്നത്.
തൃതിയ സോപാൻ
ദ്വിതീയ സോപാൻ ലഭിച്ചതിനു ശേഷം തൃതിയ സോപാൻ സിലബസനുസരിച്ചുള്ള പ്രവർത്തനങ്ങൾ നടത്തിയതിന്റെ അടിസ്ഥാനത്തിൽ ജില്ലാ അസോസിയേഷനാണ് തൃതിയ സോപാൻ പുരസ്കാരങ്ങൾ നൽകുന്നത്.
രാജ്യപുരസ്കാർ സ്കൗട്ട്/ഗൈഡ്
സംസ്ഥാനങ്ങളിലെ സ്കൌട്ട് പ്രസ്ഥാനത്തിനു നൽകുന്ന ഉയർന്ന പുരസ്കാരമാണ് രാജ്യപുരസ്കാർ.
സംസ്ഥാന ഗവർണർമാരാണ് ഈ പുരസ്കാരം നൽകുന്നത്.
രാഷ്ട്രപതി സ്കൗട്ട്/ഗൈഡ്/റോവർ/റയിഞ്ചർ
ഇന്ത്യയിലെ സ്കൌട്ട് പ്രസ്ഥാനത്തിലെ പരമോന്നത പുരസ്കാരമാണ്  രാഷ്ട്രപതി പുരസ്‌കാരം.
പ്രത്യേക ചടങ്ങിൽവെച്ച് രാഷ്ട്രപതി അവാർഡുകൾ വിതരണം ചെയ്യും.
1961ലാണ് രാഷ്ടപതി സ്കൗട്ട്/ഗൈഡ് പുരസ്കാരങ്ങൾ നൽകിത്തുടങ്ങിയത്.
1971ലാണ് രാഷ്ടപതി റോവർ/റയിഞ്ചർ പുരസ്കാരങ്ങൾ ഏർപ്പെടുത്തിയത്.
സംഘടനക്കു ലഭിച്ച പുരസ്കാരങ്ങൾ ഐക്യരാഷ്ട്രസഭയുടെ പീസ്‌ മെസ്സഞ്ചർ അവാർഡ്‌ ഇന്ദിരാ ഗാന്ധി അവാർഡ്‌ ഫോർ നാഷണൽ ഇന്റഗ്രേഷൻ വേൾഡ് സ്കൌട്ട് കമ്മിറ്റിയുടെ ബ്രൌൻസ് വൂൾഫ് അവാർഡ്‌ പ്രവർത്തനത്തിനുള്ള ഏഷ്യ-പസഫിക് റിജിയണൽ അവാർഡ്‌ 1965ൽ മുൻ നാഷണൽ കമ്മിഷണർ ശ്രീമതി ലക്ഷ്മി മസുംദാറിന് പത്മശ്രീ 1988ൽ മുൻ നാഷണൽ കമ്മിഷണർ സർദാർ ലക്ഷ്മൺ സിംഗിന് പത്മഭൂഷൺ അംഗത്വ വിവരങ്ങൾ
2008-2009ലെ കണക്കനുസരിച്ച് സംഘടനയിൽ ആകെ 4.4 ദശലക്ഷത്തിൽ കൂടുതൽ അംഗങ്ങളുണ്ട്‌ (2.8 ദശലക്ഷം സ്കൌട്ടുകളും 1.5 ദശലക്ഷം  ഗൈഡുകളും) സംസ്ഥാനം/ഡിവിഷൻ ആകെ അംഗങ്ങളുടെ എണ്ണം ആൻഡമാൻ നിക്കോബാർ 2407 ആന്ധ്രാപ്രദേശ്‌ 58582 അരുണാചൽ പ്രദേശ്‌ 11456 ആസ്സാം 3304 ബീഹാർ 59968 മദ്ധ്യ റെയിൽവേ 10474 ചണ്ഡീഗഢ് 8219 ഛത്തീസ്‌ഗഢ് 89672 ഡൽഹി 33369 പൂർവ റെയിൽവേ 11925 ഗോവ 21173 ഗുജറാത്ത് 110273 ഹരിയാന 572858 ഹിമാചൽ പ്രദേശ്‌ 37338 ജമ്മു കാശ്മീർ 9603 ഝാർഖണ്ഡ്‌ 9198 കർണാടക 268600 കേന്ദ്രീയ വിദ്യാലയ സംഘം 86530 കേരളം 145507 മധ്യപ്രദേശ്‌ 461862 മഹാരാഷ്ട്ര 1226101 മണിപ്പൂർ 1933 മേഘാലയ 12079 മിസോറം 6236 നാഗാലാ‌ൻഡ് 2899 നവോദയ വിദ്യാലയ സമിതി 35239 ഉത്തര പൂർവ റെയിൽ‌വേ 14189 ഉത്തര പൂർവ അതിർത്തി റെയിൽ‌വേ 6880 ഉത്തര റെയിൽവേ 10570 ഒറീസ്സ 41953 പോണ്ടിച്ചേരി 2268 പഞ്ചാബ് 113157 രാജസ്ഥാൻ 533816 സിക്കിം 2329 ദക്ഷിണ മധ്യ റെയിൽ‌വേ 14273 ദക്ഷിണ പൂർവ മധ്യ റെയിൽ‌വേ 3726 ദക്ഷിണ റെയിൽവേ 10033 തമിഴ് നാട് 184438 ത്രിപുര 3552 ഉത്തർ പ്രദേശ്‌ 93760 ഉത്തരാഞ്ചൽ 52944 പശ്ചിമ ബംഗാൾ 16936 പശ്ചിമ റെയിൽ‌വേ 9268 അവലംബം ↑ പുറത്തേക്കുള്ള കണ്ണികൾ വെബ്‌സൈറ്റ്
[[വർഗ്ഗം:ഇന്ത്യയിലെ ആദ്യത്തെ സംഘടന
സ്കൗട്ട് ആൻഡ് ഗൈഡ് പതാകഗാനം
രചിച്ചത് ദയശങ്കർ ഭട്ട് ആണ്. ഇത് ചൊല്ലാനെടുക്കുന്ന സമയം 45 സെക്കന്റ്‌
ആണ്. ഒരു പട്രോളിലെ അംഗസംഖ്യ
6-8 ആണ്.(കുറഞ്ഞത്-6,കൂടിയത്-8).
പട്രോൾ പതാകയുടെ ആകൃതി ത്രികോണമാണ്.
നിറം-വെള്ള,എംബ്ലം-ചുവപ്പ്,പാദം-20cm,വശങ്ങൾ 30cm.
COH-ന്റെ പൂർണരൂപം,court of honour.
PIC - യുടെ പൂർണരൂപം
Patrol in council.
ഭാരവി (കവി)
ഭാരവി ( സംസ്കൃതം : भारवि ) കിരാതാർജ്ജുനീയം എന്ന മഹാകാവ്യം രചിച്ച മഹാകവിയാണ്.
സംസ്കൃത മഹാകാവ്യസാഹിത്യത്തിലെ വളരെ പ്രശസ്തനായ കവിയാണദ്ദേഹം അദ്ദേഹം ആറാം നൂറ്റാണ്ടിൽ ജീവിച്ചു എന്നു കരുതുന്നു.
മഹാഭാരതത്തിലെ  അർജ്ജുനൻ മഹാദേവനെ തപസ്സുചെയ്ത്  കിരാതരൂപിയായ മഹാദേവൻ പ്രത്യക്ഷപ്പെടുന്ന കഥ.
ആണ് ഇതിലെ ഇതിവൃത്ത്ം.
18 അദ്ധ്യായങ്ങൾ ഉണ്ട് ഈ കാവ്യത്തിനു.
സമയവും സ്ഥലവും
മിക്ക സംസ്‌കൃത കവികളെയും പോലെ, ഭാരവിയുടെ ജീവിതത്തെക്കുറിച്ച് വളരെ കുറച്ച് വിവരങ്ങൾ മാത്രമേ ലഭ്യമായുള്ളു.
അദ്ദേഹത്തെക്കുറിച്ചുള്ള പരാമർശങ്ങളിൽ നിന്ന് അനുമാനങ്ങൾ ഉണ്ടായിരിക്കണം.
അവന്റെ പേര്, സംസ്കൃത ഭാഷയിൽ വലിയ കവിയും നാടകകൃത്ത് സഹിതം കാളിദാസൻ ന്റെ പേര്, ഒരു പരാമർശിച്ചത് ചാലൂക്യ പന 634 എ.ഡി.-ൽ കാണുന്ന കല്ലിൽ ഐഹോളെ , ഇന്നത്തെ സ്ഥിതി കർണാടക .
മറ്റൊരു ലിഖിതത്തിൽ, പശ്ചിമ ഗംഗ രാജവംശത്തിലെ ദുർവിനീത രാജാവ് ഭാരവിയുടെ കിർതാർജുനയത്തിന്റെ  പതിനഞ്ചാമത്തെ അദ്ധ്യായത്തിനു  ഒരു വ്യാഖ്യാനം എഴുതിയതായി പരാമർശിക്കുന്നു.
പടിഞ്ഞാറൻ ഗംഗ രാജവംശം നാലാം നൂറ്റാണ്ടിന്റെ മദ്ധ്യത്തോടെയാണ് ഭരിച്ചിരുന്നത്, ആറാം നൂറ്റാണ്ടിന്റെ അവസാന പകുതിയിലാണ് ദുർവിനീത ജീവിച്ചിരുന്നതെന്ന് കരുതപ്പെടുന്നു.
ഏഴാം നൂറ്റാണ്ടിൽ ജനിച്ച കവി ദണ്ഡി , തന്റെ മുത്തച്ഛൻ ഭാരവിയുടെ സുഹൃത്താണെന്നും ദുർവിനിതയിൽ നിന്നും പല്ലവ രാജവംശത്തിലെ സിംഹവിഷ്ണു രാജാവിൽ നിന്നും രക്ഷാധികാരം ലഭിക്കുന്നതിന് മുമ്പ് വിഷ്ണുവർദ്ദഹന രാജാവിനെ പരിചയപ്പെടുത്തിയെന്നും റിപ്പോർട്ട് ചെയ്യുന്നു.
673 മുതൽ ഭരിച്ച വിഷ്ണുവർദ്ധന 2 ആവാനിടയില്ല.
അദ്ദേഹം യശോവർമ്മൻ വിഷൂനുവർധനൻ എന്ന 530- 550 കാലത്തെ രാജാവാകാനാണ് സാദ്ധ്യത
ഭാരവി ഒരുപക്ഷേ ദക്ഷിണേന്ത്യയിൽ നിന്നുള്ളയാളാണ്.
"ഭരവി" എന്നാൽ "സൂര്യന്റെ തിളക്കം" എന്നാണ്.
അദ്ദേഹത്തിന്റെ യഥാർത്ഥ പേര് ദാമോദരൻ എന്നാണ്, ഇത് ഒരു പിശകായിരിക്കാം.
പതിനെട്ട് അദ്ധ്യായങ്ങളുള്ള  ഇതിഹാസകാവ്യമായ കിരാതാർജ്ജുനീയം അദ്ദേഹത്തിന്റെ അറിയപ്പെടുന്ന ഒരേയൊരു കൃതിയാണ്.
ഇത് "സംസ്കൃത ഭാഷയിലെ ഏറ്റവും ശക്തമായ കവിതയായി കണക്കാക്കപ്പെടുന്നു".
എ.കെ. Warder അത് "നമുക്ക് ലഭ്യമായഏറ്റവും തികഞ്ഞ ഇതിഹാസം  ", ആണെന്നു പറയുന്നു.
അശ്വഘൊഷ ന്റെ ബുഢചരിതം ആണ് മറ്റൊന്ന്.
, അവതരണഭംഗി, ആവിഷ്കാരത്തിലെ കൂടുതൽ ശക്തി,വിശദാംശങ്ങളൂടെ കൃത്യത തുടങ്ങിയവയിൽ അത് അദ്വിതീയമാണ്വളരെ പ്രയാസകരമായ ഭാഷ ഉപയോഗിക്കുകയും സംസ്‌കൃത വ്യാകരണത്തിലെ മികച്ച പോയിന്റുകളിൽ സന്തോഷിക്കുകയും ചെയ്യുന്നുണ്ടെങ്കിലും, അദ്ദേഹം സംക്ഷിപ്തതയും നേരിട്ടുള്ള നേട്ടവും കൈവരിക്കുന്നു.
അദ്ദേഹത്തിന്റെ ശബ്‌ദം, "ശബ്‌ദത്തിന്റെ ശോഭയുള്ള ഘടന", വൃത്തം തിരഞ്ഞെടുക്കൽ എന്നിവ ആഖ്യാനവുമായി വളരെ സാമ്യമുള്ളതാണ്.
സങ്കീർണ്ണമായ ശൈലികളും ആകർഷകമായ ആവിഷ്‌കാരങ്ങളുമാണ് അദ്ദേഹത്തിന്റെ കവിതയുടെ സവിശേഷത.
പോലെ കാളിദാസൻറ തന്റെ ഉപമകളാലും, (ഉപമാ കാളിദാസസ്യ) ദണ്ഡി തന്റെ പലലാളിത്യത്താലും (ദണ്ഡിനഃ പദലാളിത്യം) ഭാരവി തന്റെ അർത്ഥഗൗരവംകൊണ്ടും (ഭാരവേരർത്ഥഗൗരവം)  അറിയപ്പെടുന്നു.
എട്ടാം നൂറ്റാണ്ടിലെ കവി മാഘനെ ഇവർ സ്വാധീനിച്ചു.
ഭാര്യ (1962-ലെ ചലച്ചിത്രം)
സത്യനും രാഗിണിയും പ്രധാന വേഷങ്ങളിൽ അഭിനയിച്ച ചിത്രമാണ് ഭാര്യ .
1962-ൽ ഇറങ്ങിയ മലയാള ചിത്രമായ ഭാര്യയുടെ സംവിധാനം കുഞ്ചാക്കോയാണു നിർവഹിച്ചത്.
കാനം ഇജെ എഴുതിയ ഭാര്യ എന്ന നോവലിനെ ആസ്പദമാക്കിയാണ് ചിത്രം നിർമിച്ചിട്ടുള്ളത്.
പ്രസിദ്ധമായ തിരുവല്ല അമ്മുലു കൊലപാതകം സംബന്ധിച്ചുള്ളതായിരുന്നു ഇതിന്റെ കഥ.
ഇതിന്റെ സംഭാഷണം പ്രത്യേക ആൽബം ആക്കി പ്രസിദ്ധീകരിച്ചത് കേരളത്തിലെ ആദ്യസംഭവം ആയിരുന്നു.
പൊൻകുന്നം വർക്കിയാണ് സംഭാഷണം രചിച്ചത്.
സത്യൻ കോട്ടയം ചെല്ലപ്പൻ എസ്.പി. പിള്ള മണവാളൻ ജോസഫ് നെല്ലിക്കോട് ഭാസ്കരൻ ബഹദൂർ കെ.എസ്. ഗോപിനാഥ് മാസ്റ്റർ ജിജോ രാഗിണി ഗ്രേസി അടൂർ പങ്കജം പിറവം മേരി സദാനന്ദൻ ഗോപാലകൃഷ്ണൻ നമ്പൂരി മാത്യു
ഗോപിനാഥൻ മാത്യു ബേബി സീത.
എ.എം. രാജ ജിക്കി യേശുദാസ് പി. ലീല പി. സുശീല രേണുക എസ്. ജാനകി അവലംബം പുറത്തേക്കുള്ള കണ്ണികൾ Bharya ഇന്റർനെറ്റ് മൂവി ഡാറ്റാബേസിൽ Bharya
മാണ്ഡു, മദ്ധ്യപ്രദേശ് जहजमहल् जामीमस्जिद् बाजबहद्दूरप्यालेस् हिन्दोलमहल्
മാണ്ഡു നഗരം മധ്യയുഗത്തിൽ പ്രസിദ്ധമായ നഗരമായിരുന്നു.
ഇപ്പോൾ മദ്ധ്യപ്രദേശിലെ ധാർ ജില്ല യിലാണ് ഈ നഗരം സ്ഥിതിചെയ്യുന്നത്.
ഇതിനു സന്തോഷനഗരം എന്ന് മറ്റൊരു പേർ ഉണ്ടായിരുന്നു.
മാളവദേശത്തെ സുൽത്താൻ (ബാദശാഹ്) ദിലാവർഖാൻ കൃസ്ത്വബ്ദം 1401ൽ സ്വതന്ത്രൻ ആയി.
അദ്ദേഹത്തിനു ഹേഷാംഗഷാ  എന്നുകൂടി പേരുണ്ടായിരുന്നു.
സ്വന്തം ഭരണകാലത്ത് അദ്ദേഹം ധാരാളം സുന്ദരസൗധങ്ങൾ നിർമ്മിച്ചു.
ജാമി മസ്ജിദ് അതിൽ പ്രധാനമാണ്, അദ്ദേഹം സ്വന്തം സ്മാരകഭവനവും നിർമ്മിച്ചിട്ടുണ്ട്, ഈ ഭവനങ്ങളിൽ അഫ്ഘാൻ ശൈലിയിൽ ഒരു മസ്ജിദ് പോലെ യാണ് നിർമ്മിച്ചിട്ടുള്ളത്.
ഇദ്ദേഹത്തിന്റെ പുത്രൻ ഗയാസുദ്ദീൻ ജഹജ് മഹൽ എന്ന്പേരുള്ള ഒരു മന്ദിരം പർവ്വതപ്രദേശാത്ത്  നിർമ്മിച്ചു.
ഇത് കിഴക്ക് ജലാശയത്താൽ ചുറ്റപ്പെട്ടത് ആണ്,  ഇതിനു 32 ചതുരശ്രഅടി വിസ്താരവും  360 അടി നീളവും 32 അടി ഉയരവും ഉണ്ട്   ആംഗലഭാഷയിലെ   T ആകൃതിയിൽ ഹിന്ദോളമഹൽ എന്ന ഒരു സുന്ദരഭവനമദ്ദേഹം നിർമ്മിച്ചു.
അതിനു സമീപമുള്ള നീലകണ്ഠരാജഗൃഹവും അതിസുന്ദരമായ ശില്പമാണ്.
ബാജ് ബാഹദൂർ അവസാനത്തെ രാജാവായിരുന്നു.
അദ്ദേഹം രൂപമതി എന്ന സുന്ദരിയെ അത്യധികം ഇഷ്ടപ്പെട്ടു.
അവൾ സംഗീതവിദുഷി ആയിരുന്നു.
അവരുടെ പ്രേമം അദ്വിതീയമായിരുന്നു.
ബാജ്ബഹാദൂർ രാജമണ്ഡപവും രൂപമതീ ക്രീഡാമണ്ഡപവും ഇമന്നുമുണ്ട്.
അക്ബരിന്റെ ദളപതി അവളെ ആഗ്രഹിച്ചു.
പക്ഷേ അവൾ അയാളെ ഇഷ്ടപ്പെട്ടില്ല.
അവളാത്മഹത്യ ചെയ്തു.
ബാജ്ബാഹദൂർ-രൂപമതീ വിഷയത്തിൽ ഇന്നും നാടോടിപ്പാട്ടുകൾ ഉണ്ട്.
ശ്രീ എ.എ ക്രമ്പ് എന്നയാൾ എഴുതിയ The lady of tha Lotus എന്ന പുസ്തകത്തിൽ ഈ കഥ വിസ്തരിച്ച് വർണ്ണിച്ചിരിക്കുന്നു.
വിമാനമാർഗ്ഗം
ഇന്ദോർ വിമാനത്താവലത്തിൽ നിന്നും 100 കിമി തീവണ്ടിമാർഗ്ഗം
നാസിക്കി ൽ നിന്നും ഇന്ഡോറി ലേക്കുള്ള വഴിയിൽ 66 കിമി.
) ।
വാഹനമാർഗ്ഗം
ഇന്ഡോറി ൽ നിന്നും 98 ।
കിമി
മാണ്ഡ്വി, ഗുജറാത്ത്
ഗുജറാത്തിലെ കച്ച് ജില്ലയിലുള്ള ഒരു മുനിസിപ്പാലിറ്റിയാണ് മാണ്ഡ്വി .
മഹാറാവു രാജാക്കന്മാരുടെ വേനൽക്കാല വസതി എന്നനിലക്ക് അത് പ്രസിദ്ധമാണ്.
കോട്ടമതിലിനകത്ത് ഇപ്പോഴും പഴയനഗരാവശിഷ്ടങ്ങൾ കാണാം.
ഇവിടെ 400 വർഷം പഴക്കമുള്ള ഒരു കപ്പൽ നിർമ്മാണശാല സ്ഥിതിചെയ്യുന്നു.
കാർവ ഗോത്രക്കാരുടെ പാരമ്പര്യപരമായ ജോലിയെന്ന നിലയിൽ ഇവിടെ ഇപ്പോഴും ചെറിയ മരക്കപ്പലുകൾ നിർമ്മിക്കുന്നുണ്ട്.
കോട്ട
റാവുശ്രീ ഭർമാൽജി 1549-ൽ നിർമ്മിച്ചതാണ് ഈ കോട്ട.
എട്ടു കിലോമീറ്റർ നീളവും രണ്ടരമീറ്റർ വീതിയും മൂന്നു മീറ്റർ ഉയരവും ഇതിനുണ്ട്.
അഞ്ച് കോട്ടവാതിലുകൾ മൂന്നു ജനലുകൾ, ഏഴു സ്തംഭങ്ങൾ എന്നിവയും ഇതിനുണ്ട്.
1978-ൽ മാണ്ഡ്വി മുനിസിപ്പാലിറ്റിക്ക് കോട്ട കൈമാറി.
1992-ൽ മുനിസിപ്പാലിറ്റി 290 മീറ്റർ പൊളിച്ച് തുറസ്സാക്കൻ തീരുമാനിച്ചു.
എന്നാൽ ബഹുജനപ്രക്ഷോഭം കാരണം ഇതു നിർത്തി വച്ചു എങ്കിലും പിന്നീട് കോടതി നിർദ്ദേശപ്രകാരം 1993-ൽ മുന്നൂറു മീറ്റർ പൊളിച്ചുമാറ്റി.
1999-ൽ പുരാവസ്തുവകുപ്പ് ഈ കോട്ട ഏറ്റെടുത്തു.
2001-ൽ നാലു വാതിലുകളും ആറു സ്തംഭങ്ങളും ഒഴികെ മറ്റെല്ലാം ഒഴിവാക്കി.
മാണ്ഡ്വി ഒരു തുറമുഖനഗരം ആണ്.
22°49′N 69°22′E ﻿ / ﻿ 22.81°N 69.36°E ﻿ / 22.81; 69.36 രുക്മാവതി നദി കച്ച് ഉൾക്കടലിൽ പതിക്കുന്നതിവിടെ ആണ്.
അഹമ്മദാബാദിൽ നിന്നും 446 കിമി അകലെ ആണിത്.
56 കിമി അകലെ ഉള്ള ഭുജ് ആണ് അടുത്ത തീവണ്ടി നിലയം.
ഉഷ്ണമേഖലാ കാലാവസ്ഥ ആണ് ഉള്ളത്.
1539 മില്ലിമീറ്റർ മഴകിട്ടും.
ശരാശരി ചൂട് 27 ഡിഗ്രി ആണ്.
ഖെങർജി ഇ എന്ന കച്ചിലെ റാവു 1580ൽ  ആണ് മാണ്ഡ്വി നഗരം സ്ഥാപിച്ചത് ..
ബ്രഹ്മപുരിയുടെ പരിസരത്തെ കോട്ടയുടേയും കോട്ടവാതിലിന്റേയും നഷ്ടാവശിഷ്ടങ്ങൾ.
രുക്മാവതി നദിയ്ക്കു മുകളിലെ മാണ്ഡ്വി പാലം.
ആം ബാബ എന്നറിയുന്ന മാണ്ഡവ്യമഹർഷിയുടെ പേരിൽ ആണ് ഈ നഗരം അറിയുന്നത്.
മഹാഭാരതത്തിൽ ഇദ്ദേഹം ഇവിടെ താമസിച്ചിരുന്നതായി വർണ്ണിക്കപ്പെട്ടിരിക്കുന്നു.
കച്ച് ഗുജർ ക്ഷത്രിയരുടെ കാലാനുസൃത വിവരണ പ്രകാരം - അവരുടെ സമുദായത്തിലെ പല വംശജരും, പ്രത്യേകിച്ച്, ഗോഹിൽ, ഭട്ടി, ജെത്വ, സോളങ്കി, റാത്തോഡ് വംശജർ, കൂടാതെ വിസാവരിയ ബ്രാഹ്മണരും പതിനഞ്ചും പതിനാറാം നൂറ്റാണ്ടിനും ഇടയിൽ ധാനെട്ടിയിൽ നിന്ന് മാണ്ഡവിയിലേക്ക് മാറിയിരുന്നു.
പതിനാറാം നൂറ്റാണ്ടിൻറെ അവസാനമാണ് (1581 AD) ഈ നഗരം സ്ഥാപിക്കപ്പെട്ടത്.
കച്ചിലെ ആദ്യ ജഡേജ ഭരണാധികാരിയായിരുന്ന റാവു ഖേൻഗാർജി ഒന്നാമൻറെ പേരിലാണ് ഈ നഗരം അറിയപ്പെടുന്നത്.
പതിനെട്ടാം നൂറ്റാണ്ടിൽ, മാണ്ഡവി വ്യാപാരികൾക്ക് കിഴക്കൻ ആഫ്രിക്ക , മലബാർ തീരം , പേർഷ്യൻ ഗൾഫ് എന്നീ പ്രദേശങ്ങളിൽ വ്യാപാരം നടത്താനുള്ള 400 കപ്പലുകളുള്ള ഒരു നാവികശക്തി സ്വന്തമായുണ്ടായിരുന്നു.
പത്തൊൻപതാം നൂറ്റാണ്ടിന്റെ തുടക്കത്തിൽ, മാൾവ , മാർവാർ , സിന്ധ് എന്നിവിടങ്ങളുമായി ആഭ്യന്തര വ്യാപാരം നടത്തുന്നതിനുള്ള ഒരു പ്രധാന തുറമുഖമായിരുന്നു മാണ്ഡവി.
കടൽമാർഗ്ഗമുള്ള സുഗന്ധ വ്യാപാരവും മരുഭൂമിയിലൂടെ ഒട്ടകങ്ങളുടെ പുറത്ത് സഞ്ചരിക്കുന്ന വ്യാപാരികളുടെയും ഒരു പ്രധാന വ്യാപാര കേന്ദ്രമായി മാണ്ഡവി രണ്ട് വ്യാപാര പാതകളുടെ സംഗമസ്ഥാനമായി പ്രവർത്തിച്ചിരുന്നു.
8 മീറ്റർ ഉയരവും 1.2 മീറ്റർ വീതിയുമുള്ള കൽക്കെട്ടുകളാൽ നിർമ്മിക്കപ്പെട്ട കോട്ടകെട്ടിയുറപ്പിച്ച ഒരു പട്ടണമായിരുന്നു യഥാർത്ഥത്തിൽ മാണ്ഡ്വി.
കോട്ടയ്ക്ക് നിരവധി വാതായനങ്ങളും 25 കൊത്തളങ്ങളുമുണ്ടായിരുന്നു.
എന്നാൽ ഇന്ന് കോട്ടമതിലിന്റെ ഭൂരിഭാഗവും അപ്രത്യക്ഷമായിരിക്കുന്നു.
തെക്കുപടിഞ്ഞാറൻ കൊത്തളം ഏറ്റവും വലുതും ഒരു വിളക്കുമാടം പോലെ പ്രവർത്തിക്കുന്നതുമായിരുന്നു.
സമുദ്രവ്യാപാരത്തിന്റെ പുഷ്കലകാലത്ത്, ആവിക്കപ്പലുകൾ പ്രയോഗത്തിലാകുന്നതിനുംമുമ്പ്, മാണ്ഡ്വി അതിസമ്പന്നവും അഭിവൃദ്ധി പ്രാപിച്ചതുമായ ഒരു പട്ടണമായിരുന്നു.
ഇറക്കുമതി ചെയ്യുന്നതിനേക്കാൾ നാലിരട്ടി കൂടുതൽ വരുമാനം കയറ്റുമതിയിൽനിന്നു ലഭിച്ചിരുന്ന ഈ പട്ടണം സമ്പത്തിന്റെ കാര്യത്തിൽ തലസ്ഥാനനഗരിയായ ഭുജ് നഗരത്തെ കടത്തിവെട്ടി കുച്ച് സംസ്ഥാനത്തെ ഒരു ലാഭസമ്പാദന കേന്ദ്രമായി മാറിയിരുന്നു.
ഒരു പ്രാദേശിക സാമൂഹ്യ നേതാവായിരുന്ന ഡോ. മനുഭായ് പാന്ഥി രേഖപ്പെടുത്തിയ ഇവിടുത്തെ കപ്പൽനിർമ്മാണ കലയുടെ പഴയ രേഖകളും മറ്റം ശേഖരിക്കിപ്പെട്ടത് ഇപ്പോൾ മുംബൈയിലെ പ്രിൻസ് ഓഫ് വെയിൽസ് മ്യൂസിയത്തിൽ സൂക്ഷിക്കപ്പെട്ടിരിക്കുന്നു.
ഇന്ത്യയിലെ ഏറ്റവും മികച്ച തുറമുഖങ്ങൾ യൂറോപ്യന്മാർ നിയന്ത്രിച്ചിരുന്നു.
പ്രത്യേകിച്ച് പോർച്ചുഗീസുകാർ.
മക്കയിലേയ്ക്കുള്ള തീർഥാടനത്തിനും കയറ്റുമതി, ഇറക്കുമതി എന്നിവയ്ക്കും മാണ്ഡ്വി തുറമുഖം ആവശ്യമായതിനാൽ മുഗളന്മാർ പോലും കച്ചിലെ മഹാരാവോസിനെ വളരെയധികം ബഹുമാനിച്ചിരുന്നു.
1960-ന്റെ പതിറ്റാണ്ടുകളിൽ, കേശവ്ജി ഗഭാ ചുദാസാമ (മാലം) ആണ് ഡാബേലി കണ്ടെത്തിയതെന്ന് പറയപ്പെടുന്നു.
51,000 ജനങ്ങൾ അധിവസിക്കുന്ന മാണ്ഡവിയിലെ ജനസംഖ്യയിലെ സാമുദായികമായ തരംതിരിവനുസരിച്ച് ഏറിയകൂറും  ബ്രാഹ്മണർ, ബ്രഹ്മക്ഷത്രിയർ, ഭട്ടാലാസ്, ലോഹാനാസ്, ഖർവാസ് മഹേശ്വരി ദാവൂദി ബോറ, മുസ്ലീം (മേമൻ, ഖത്രി, സുമാറ, സലാത്ത് തുടങ്ങിയവർ), ജൈനമതക്കാർ, കണ്ഡോയ്, പാടിദാർ, മിസ്ട്രീസ് തുടങ്ങിയവരാണ്.
യഥാർത്ഥ ഗുജറാത്ത് , കച്ചി സംസ്കാരം സ്വന്തമാക്കിയ സവിശേഷമായ ഒരു പട്ടണമാണ് മാണ്ഡ്വി.
അതിനാൽ മാണ്ഡ്വി നാഗൽപൂർ, മോട്ടി റയാൻ തുടങ്ങിയ അയൽ ഗ്രാമങ്ങളുമായും ഇണങ്ങിച്ചേർന്നിരുന്നു.
മാണ്ഡ്വി പരസ്പരം പ്രയോജനപ്പെടുന്ന കച്ചവടക്കാരുടെയും കപ്പലിൽ പണിയെടുക്കുന്നവരുടെയും ഒരു പട്ടണമാണ്.
ഖെൻഗാർജി III നിർമ്മിച്ച ലാൽ ബംഗ്ലാവ് / അരിഹന്ത് ബംഗ്ലാവ് മാണ്ഡ്വിയിലാണുണ്ടായിരുന്നത്.
ഈ കൊട്ടാരം പണിയാൻ 16 വർഷമെടുത്തിരുന്നു.
അദ്വിതീയ വാസ്തുവിദ്യയും വിശാലമായ 55 മുറികളും 5 നിലകളും ഇവയിലെല്ലാം തേക്കുകൊണ്ടുള്ള മച്ചുമുണ്ടായിരുന്നു ഈ കൊട്ടാരത്തിന്.
ലാൽ ബംഗ്ലാവ് നിലനിന്നിരുന്ന സ്ഥലം ഇപ്പോൾ ഒരു പൈതൃക സൈറ്റാണ്.
നിലവിൽ ഇത് സാങ്കറ്റ് ഷായുടെ ഉടമസ്ഥതയിലുള്ളതാണ്.
2011-2012 കാലയളവിൽ ഇത് നിലംപരിശാക്കുകയും തൽസ്ഥാനത്ത് ഇപ്പോൾ ഒരു പുതിയ നിർമ്മിതിയായ ഷോപ്പിങ്, റെസിഡൻഷ്യൽ കോംപ്ലക്സ് നിലനിൽക്കുകയും ചെയ്യുന്നു.
2001-ലെ ഗുജറാത്ത് ഭൂകമ്പം ആഴത്തിൽ നാശനഷ്ടങ്ങൾ വരുത്തിയ പട്ടണങ്ങളിലൊന്നായിരുന്നു മാണ്ഡ്വി.
1950-ൽ കച്ച് ജില്ലയിൽ പ്രശസ്ത സോഷ്യൽ വർക്കർ ഛോട്ടാലാൽ ജെ. മേത്ത (1911-1982) അദ്ദേഹത്തിൻറെ സഹോദരൻ പ്രബുദാസ് ജെ. മേത്ത എന്നിവർ ചേർന്ന് (1925-1959) ആദ്യത്തെ സൗജന്യ ടി.ബി. ഹോസ്പിറ്റലും ബധിരരും മൂകരുമായ കുട്ടികൾക്കുള്ള സ്കൂളും ലോകത്തിലെ 1000-ാമത്തെ റോട്ടറി ക്ലബ്ബും, മിസ്സിസ് ഹിരാബെൻ സി മേത്ത (1916-2011) ആദ്യമായി ബാൽ മന്ദിർ, ഭാഗിനി മണ്ഡൽ എന്നിവയും ആരംഭിച്ചു.
വീരസുതന്മാർ ശ്യാംജി കൃഷ്ണ വർമ്മ ഗുണവന്ത് റായ് ആചാര്യ വ്യവസായം മാണ്ഡ്വിയിൽ തടിയിൽ നിർമ്മിച്ചുകൊണ്ടിരിക്കുന്ന ഉരു.
മാണ്ഡ്വിയിലെ ഭൂരിഭാഗം വ്യവസായങ്ങളും ചെറുകിട വ്യവസായങ്ങളാണ്.
പ്രധാനമായും ബെന്റോണൈറ്റ് ഖനന മേഖലകൾ, ഭക്ഷ്യ എണ്ണ ഉത്പാദനം, മീൻപിടുത്തം പരമ്പരാഗത കപ്പൽനിർമ്മാണം, കോട്ടൺ ഉൽപ്പന്നങ്ങളും ഗാർഹിക ബന്ദാനിയുടെയും നിർമ്മാണം, ഭക്ഷ്യ ഉൽപ്പന്നങ്ങളായ മധുരപലഹാരങ്ങൾ ഫർഷൻ ഉത്പാദനം എന്നിവയാണ്.
പ്രധാനസ്ഥാനങ്ങൾ
മാണ്ഡ്വി വർഷം മുഴുവനും വളരെ സുഖദമായ കാലാവസ്ഥ അനുഭവപ്പെടുന്ന പ്രദേശമാണ്.
കുച്ച് മഹാരാജാക്കന്മാരുടെ (രാജാക്കന്മാർ) ഒരു വേനൽക്കാല വിശ്രമകേന്ദ്രമായിരുന്നു ഇത്.
72 ജിനാലയ 72 ജിനാലയ : 72 ജിനാലയ ബൌണ്ടർ ജിനാലയ അല്ലെങ്കിൽ ആദിസ്വാർ ബൌണ്ടർ ജിനാലിയ മഹാതീർത്ഥ് എന്നിങ്ങനെയും അറിയപ്പെടുന്നു.
1982ൽ നിർമ്മിക്കപ്പെട്ട ഇത് ഗുൺ സാഗർ സുരീശ്വർജി മഹാരായുടെ സ്മരണാർത്ഥം പണികഴിപ്പിക്കപ്പെട്ടതാണ്.
80 ഏക്കർ പ്രദേശത്ത് അഷ്ടഭുജാകൃതിയിലുള്ളതാണ് ഈ ക്ഷേത്രം.
മഹാവീരന്റെ 72 ഡെറികളാണ് ഈ ക്ഷേത്രത്തിലുള്ളത്.
ക്ഷേത്രത്തിൽ ആറ് അടിയും 1 ഇഞ്ചുമുള്ള ആദിശ്വർ ഭഗവാന്റെ വിഗ്രഹമാണ് മൂലാനായക്.
ഭോജനാലയമടക്കം എല്ലാ ആധുനിക സൗകര്യങ്ങളുമുള്ള ഒരു ധർമ്മശാല ക്ഷേത്രത്തിലുണ്ട്.
ബിർണൽ ജിനായയ എന്നും അറിയപ്പെടുന്നു.
ആദിസ്വാർ ബിട്ടൺ ജിനിയായ മഹാത്മത് 1982 ൽ ഗൺ സാഗർ സുരിശ്വർജി മഹാരയുടെ സ്മരണാർത്ഥം പണികഴിപ്പിച്ചതാണ്.
വിജയ് വിലാസ് കൊട്ടാരം : മാണ്ഡ്വിയിലെ ആകർഷണങ്ങളുടെ കേന്ദ്രം ആയ വിജയ് വിലാസ് കൊട്ടാരം വാട്ടർ ചാനലുകളും മാർബിൾ ജലധാരകളുമുള്ള ഉദ്യാനങ്ങളുടെ നടുവിൽ സ്ഥിതിചെയ്യുന്ന ഒരു രാജകീയ വാസസ്ഥലം ആണ്.
എ ഡി 1920-ൽ രൂപകൽപ്പന ചെയ്ത കൊട്ടാരം ജയ്പൂരിലെ വാസ്തുശില്പികളും കരകൗശലപ്പണിക്കാരും ചേർന്ന് നിർമ്മിക്കുകയും ചെയ്തു.
രജപുത്ര വാസ്തുവിദ്യയുടെ എല്ലാ ഘടകങ്ങളും കൊട്ടാരത്തിലുണ്ട്.
പ്രധാനമായും ഓർച്ച , ദാതിയ കൊട്ടാരങ്ങളുടെ രൂപകൽപ്പനയും ഇതിൽ ഉൾക്കൊള്ളുന്നു.
തൂണുകൾക്കുമുകളിൽ വലിയ കേന്ദ്ര താഴികക്കുടം, വശങ്ങളിൽ ബംഗാൾ താഴികക്കുടങ്ങൾ, നിറമുള്ള ഗ്ലാസ് ജാലകങ്ങൾ, കല്ലിൽ കൊത്തിയ ' ജാലി , കോണുകളിൽ താഴികക്കുടങ്ങൾ, വിപുലീകൃത മണ്ഡപവും കല്ലിൽ കൊത്തിയ മറ്റ് ഘടകങ്ങളും ഇവയെല്ലാം ചേർന്ന് മനോഹരമായ കൊട്ടാരം സന്ദർശനത്തിന് അനുയോജ്യമാക്കുന്നു. വിജയ് വിലാസ് കൊട്ടാരത്തിന് സ്വന്തമായി ഒരു സ്വകാര്യ ബീച്ച് ഉണ്ട്, എയർ കണ്ടീഷൻ ചെയ്ത കൂടാര പാർപ്പിടസൗകര്യവും അവിടെ ലഭ്യമാണ്. ഈ കൊട്ടാരം നിരവധി ഹിന്ദി സിനിമകളുടെ സെറ്റായി ഉപയോഗിക്കുകയും വിനോദസഞ്ചാര കേന്ദ്രമായി മാറുകയും ചെയ്തിട്ടുണ്ട്. സ്വാമിനാരായണക്ഷേത്രം, മാണ്ഡവി : ഈ ക്ഷേത്രം പുതുതായി നിർമ്മിച്ചതാണ്. പഴയ യഥാർഥ ക്ഷേത്രം പ്രധാന നഗരത്തിലാണുള്ളത്. ഇതിന് 157 വർഷം പഴക്കമുണ്ട്. പുതിയ സ്വാമിനാരായണ ക്ഷേത്രം മാണ്ഡ്വിയിലെ പ്രധാന റോഡിൽ നളിയയിലാണ്. വിന്ദ് ഫാംസ് ബീച്ച്, മാണ്ഡ്വി ചക്രവാളത്തിൽ നിരനിരയായുള്ള കാറ്റ് മില്ലുകൾ, മാണ്ഡ്വി കടൽ ബീച്ചിൽ നിന്നുള്ള മനോഹരമായ കാഴ്ച ലഭിക്കുന്നു. 1983-ൽ ഏഷ്യയിലെ ആദ്യത്തെ വിൻഡ് മിൽസ് പ്രോജക്ടുകളായിരുന്നു ഈ ബീച്ചിൽ പ്രവർത്തിക്കുന്ന വിൻഡ് മിൽസ് പദ്ധതികൾ. രുക്മാവതി പാലം : രുക്മാവതി നദിയ്ക്കു മുകളിലൂടെയുള്ള പാലം 1883 ലാണ് നിർമ്മിക്കപ്പെട്ടത്; ഇന്ന് ഇന്ത്യയിൽ നിലനിൽക്കുന്ന ഇത്തരത്തിലുള്ളതിൽ ഏറ്റവും ദൈർഘ്യമേറിയ നിർമ്മിതിയാണിത്. മേസ്ട്രി സമുദായത്തിൽപ്പെട്ട ചാന്ദിയയിലെ വിസ്രം കർമൻ ചൗഡയാണ് ഈ പാലം നിർമ്മിച്ചത്. തോപൻസർ തടാകം : നഗരത്തിന്റെ ഹൃദയഭാഗത്തു സ്ഥിതിചെയ്യുന്ന ഈ തടാകം നഗരത്തിന്റെ പ്രധാന അതിരയാളമായി വർത്തിക്കുന്നു. ബണ്ഡാനി ബസാർ : മാണ്ഡ്വി ബന്ദാനിയ്ക്കും ( ടൈ-ഡൈ ), മറ്റ് രാജ്യ കരകൗശല വസ്തുക്കൾ എന്നിവയുടെ നിർമ്മാണത്തിനും പേരുകേട്ടതാണ്. പരമ്പരാഗത കപ്പൽനിർമ്മാണം : 400 വർഷം പഴക്കമുള്ള ഒരു കപ്പൽ നിർമ്മാണ കേന്ദ്രം കൂടിയാണ് മാണ്ഡ്വി. ഇവിടെ നിർമ്മിക്കപ്പെട്ട യാനങ്ങൾ ഇംഗ്ലണ്ടിലേക്കും തിരിച്ചും നാവികയാത്രകൾ നടത്തിയിരുന്നു. ഇക്കാലത്തുപോലും, മരപ്പണി വിദഗ്ദ്ധർ പരമ്പരാഗത വിദ്യകൾ ഉപയോഗിച്ച് മത്സ്യബന്ധന ബോട്ടുകൾ നിർമ്മിക്കാറുണ്ട്. ക്രാന്തി തീർത്ഥം' ശ്യാംജി കൃഷണവർമ്മ കുടീരം' : ലൊഹാനാ മഹാജൻ വാഡിക്കു സമീപമാണ് സ്മാരകം സ്ഥിതിചെയ്യുന്നത്.
ശ്യാംജി കൃഷ്ണ വർമ്മ ഒരു പണ്ഡിതനും സ്വാതന്ത്ര്യസമര സേനാനിയുമായിരുന്നു.
ഉപരിവിദ്യാഭ്യാസത്തിനായി യു.കെ.യിലേക്ക് പോകുന്ന ഇന്ത്യൻ വിദ്യാർത്ഥികളെ പിന്തുണയ്ക്കുന്നതിനായി അദ്ദേഹം ബ്രിട്ടനിൽ ഇന്ത്യാ ഹൌസ് സ്ഥാപിക്കുകയും, ഒടുവിൽ ഇത് ഇന്ത്യയുടെ സ്വാതന്ത്ര്യത്തിനായുള്ള ദേശീയ പ്രവർത്തനത്തിന്റെ ഒരു വിദേശ ഹബ്ബായി മാറി.
മാണ്ഡ്വിയിലാണ് ശ്യാംജി കൃഷ്ണ വർമ്മ ജനിച്ചത്.
ക്രാന്തി തീർത്ഥം : ശ്യാംജി കൃഷ്ണ വർമയുടെ സ്മാർക്ക്, മാണ്ഡവിയിൽ നിന്ന് 3 കിലോമീറ്റർ അകലെയുള്ള മാണ്ഡ്വി-ധാർബുഡി റോഡിൽ പുതിയതായി നിർമ്മിച്ചതാണ്.
ഗുജറാത്തിലെ രണ്ടാമത്തെ ക്രാന്തി തീർത്ഥം ആണിത്.
കാശിവിശ്വനാഥ ബീച്ച , സാലയ: മാണ്ഡ്വിക്കു സമീപത്തുള്ള മറ്റൊരു ബീച്ച്.
സമീപസ്ഥമായ ശിവക്ഷേമാണ് ഈ ബിച്ചിന്റെ പേരിനു കാരണം.
പൊതു കുളിക്കടവു സംവിധാനം : "KUYDI", താലവ് ഗേറ്റ്.
ഖർവാ നാ മാമ ക്ഷേത്രം : ഖർവാ ജാതിക്കാരുടെ ക്ഷേ
ത്രമായ ഇത് ഹനുമാൻ ഡയറിക്കടുത്തായി സ്ഥിതിചെയ്യുന്നു.
ഷിറ്റ്ല മാതാ ക്ഷേത്രം : ഷിറ്റ്ല ദേവിയുടെ ക്ഷേത്രമായ ഇത് ലയ്ജ തെരുവോരുത്തു സ്ഥിതിചെയ്യുന്നു.
മാണ്ഡ്വി തുറമുഖം : കപ്പലിൽ കയറ്റുമതി, ഇറക്കുമതി എന്നിവ നടത്തുന്ന ഒരു തുറമുഖമാണ് മാണ്ഡ്വി തുറമുഖം.
ആശാപുര മാതാ ക്ഷേത്രം : മാണ്ഡ്വിയിലെ ലയ്ജയിൽ സ്ഥിതിചെയ്യുന്നു.
രുക്മാവതി നദി : മാണ്ഡ്വിയിലെ നദിയായ രുക്മാവതി മാണ്ഡ്വി പട്ടണത്തിനും സലായക്കും ഇടയിലായി ഒഴുകുന്നു.
വിളക്കുമാടം : ഭൂകമ്പത്തിനുശേഷം കൺട്രി ക്രാഫ്റ്റ് സീട്രാസ്പോർട്ടേഷൻ ഒരു വിളക്കുമാടം പുതുതായി കരാർ ചെയ്തു.
ചിത്രശാല വിജയ് വിലാസ് കൊട്ടാരം കാറ്റാടിപ്പാട ബീച്ച് മാണ്ഡ്വി ബീച്ച് മാണ്ഡ്വി ബീച്ച് അസ്തമയം ശ്യാംജി കൃഷ്ണ വർമ്മ ക്രാന്തി തീർത്ഥ് മാണ്ഡ്വി കോട്ട ടോപാൻസർ തടാകം ഭക്ഷണം
മാണ്ഡ്വിയിൽനിന്നുള്ള ജനപ്രിയ ഭക്ഷ്യവസ്തുക്കളിൽ മാണ്ഡ്വിയിലെ തനതായ ഭക്ഷ്യവിഭവമായ ഡബേലി ഇപ്പോൾ ഗുജറാത്തിലുടനീളവും മഹാരാഷ്ട്രയിലും ലഭ്യമാണ്.
ഇതുകൂടാതെ കഴിഞ്ഞ 8 മുതൽ 10 വരെയുള്ള വർഷങ്ങളിൽ പഞ്ചാബി, ദക്ഷിണേന്ത്യൻ , ചൈനീസ് രുചികളിലുള്ള വിവിധ ഭക്ഷണങ്ങൾ ഇവിടെ വളരെ എളുപ്പത്തിൽ കിട്ടുന്നു.
നല്ല ഗുജറാത്തി ഭക്ഷണവും മാണ്ഡ്വിയിൽ ലഭ്യമാണ്.
ചെറുതും വലുതുമായ 20 ൽ അധികം ഡൈനിങ് ഹാളുകളും റെസ്റ്റോറന്റുകളും നഗരത്തിൽ വിജയകരമായി പ്രവർത്തിക്കുകയും അവിടെയെല്ലാം നല്ല ഭക്ഷണവും ലഭ്യമാണ്.
മാണ്ഡി മാണ്ഡ് കുള്ള
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് മാണ്ഡി മാണ്ഡ്.
കപൂർത്തല ജില്ല ആസ്ഥാനത്തുനിന്നും 35 കിലോമീറ്റർ അകലെയാണ് മാണ്ഡി മാണ്ഡ് സ്ഥിതിചെയ്യുന്നത്.
ഭുലത്ത് ഉപജില്ലയിലാണ് മാണ്ഡി മാണ്ഡ് കുള സ്ഥിതിചെയ്യുന്നത്.
ഉപജില്ലാ ആസ്ഥാനത്തുനിന്നും മാണ്ഡി മാണ്ഡ് കുള വില്ലേജിലേക്ക് 35 കിലോമീറ്റർ ദൂരമുണ്ട്.
മാണ്ഡി മാണ്ഡ് കുള വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് മാണ്ഡി മാണ്ഡ് കുളയിൽ 2 വീടുകൾ ഉണ്ട്.
ആകെ ജനസംഖ്യ 15 ആണ്.
ഇതിൽ 8 പുരുഷന്മാരും 7 സ്ത്രീകളും ഉൾപ്പെടുന്നു.
മാണ്ഡി മാണ്ഡ് കുളയിലെ സാക്ഷരതാ നിരക്ക് 60 ശതമാനമാണ്.
മാണ്ഡി മാണ്ഡ് കുളയിലെ 6 വയസ്സിനു താഴെയുള്ള കുട്ടികളുടെ എണ്ണം 1 ആണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 5 പുരുഷന്മാർ വിവിധ തൊഴിലുകളിൽ ഏർപ്പെട്ടിരിക്കുന്നു.
2011 ലെ കാനേഷുമാരി പ്രകാരം 80 ശതമാനം ആളുകൾ ജീവിതവരുമാനത്തിനായുള്ള വിവിധ ജോലികളിൽ ഏർപ്പെട്ടിരിക്കുന്നു.
മാണ്ഡി മാണ്ഡ് ലെ 15  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 2 - - ജനസംഖ്യ 15 8 7 കുട്ടികൾ (0-6) 1 1 0 പട്ടികജാതി 15 8 7 പട്ടിക വർഗ്ഗം 0 0 0 സാക്ഷരത 60 % 50 % 50 % ആകെ ജോലിക്കാർ 5 5 0 ജീവിതവരുമാനമുള്ള ജോലിക്കാർ 80 4 0 താത്കാലിക തൊഴിലെടുക്കുന്നവർ 0 0 0 കപൂർത്തല ജില്ലയിലെ വില്ലേജുകൾ പുറത്തേക്കുള്ള കണ്ണികൾ കപൂർത്തല ജില്ലയിലെ വില്ലേജുകൾ അവലംബങ്ങൾ
മാണ്ഡൂക്യോപനിഷത്ത്‌ ഇംഗ്ലീഷ് വിലാസം https://ml.wikipedia.org/wiki/Mandukya_Upanishad "ഓമിത്യേദക്ഷരമിദം സർവം"  (അവിനാശമായ ഓം ആണ് ഇക്കാണുന്നതൊക്കെ) മാണ്ഡൂക്യത്തിലെ ആദ്യമന്ത്രത്തിന്റെ തുടക്കം‍
ഉപനിഷത്തുകളുടെ ഉള്ളടക്കം എന്താണ്?
വേദാന്തികൾ കുതർക്കം ചാർത്തി വ്യാഖ്യാനിക്കുന്നതു പോലെ നിർഗുണനിരഞ്ജനപരബ്രഹ്മത്തിന് ധ്യാനത്തിലൂടെ കൈവന്ന അനുഭൂതിയുടെ ഗീതങ്ങളോ, വാഗ്മയമോ?
അദ്വൈതപരമാത്മന് എട്ടുകാലിയുടെ ദൃഷ്ടാന്തം നൽകിയതു കൊണ്ട് പരമകാരണമായി സിദ്ധാന്തിക്കുന്ന തത്ത്വം ജ്ഞേയമായി ഭവിക്കുന്നുവോ?
വിവർത്തവാദം ത്രിപുടിയുടെ കാരണത്തെ വിശദീകരിക്കുന്നുവെങ്കിൽ ആദിശങ്കരാചാര്യരും രാമാനുജാചാര്യരും മാധവാചാര്യരും ഉപനിഷത്തുക്കൾക്കും മറ്റും (ശ്രുതികളുൾപ്പെടെ വിഭിന്നമായ വ്യാഖ്യാനങ്ങൾ നൽകുന്ന സാഹചര്യം ധ്യാനഗമ്യമായ പരബ്രഹ്മത്തിന് എങ്ങനെ കൈവരുന്നു?
ആരുടെ ധ്യാനമാണ് സാധുവായിരിക്കുന്നത്?
- അതായത് ഉപനിഷത്തിലെ അനുഭൂതിഗീതകാരണമായ ധ്യാനാനുഭവം ശങ്കരാചാര്യരിലോ രാമാനുജാചാര്യരിലോ മാധവചാര്യരിലോ നിംബാർക്കനിലോ നിഴലിക്കുന്നത്?
ശ്രുതികൾ സംബന്ധമായും ഇതേ ചോദ്യം സാദ്ധ്യമാണ്.
ശ്രുതികളിലെ അനുഭവസാക്ഷ്യം വ്യത്യസ്ഥ ഭാഷ്യങ്ങൾക്ക് കാരണമായതെന്തുകൊണ്ട്?
വേദാന്തികൾ നിദ്രാടനം ചെയ്യും പോലെ സുസ്മേരവദനരായി ദൃഷ്ടാന്തവും കുതർക്കവും കലർത്തി സാധാരണമനുഷ്യനിലെ അറിവുകേടിനെ ചൂഷണം ചെയ്യുന്ന പ്രഭാഷണങ്ങളാണ് നടത്തുന്നത്.
മണ്ണ് കുടമാകുന്നതു പോലെയും സ്വർണ്ണം ആഭരണമാകുന്നതു പോലെയും മിഥ്യയാണ് ഇന്ദ്രിയപ്രത്യക്ഷമായ ലോകം എന്ന് അവർ ജനത്തെ ധരിപ്പിക്കുന്നത് ശബ്ദം ഉപയോഗിച്ചാണ്.
മണ്ണും സ്വർണ്ണവും പോലെ അല്ലേ ശബ്ദം?
ശബ്ദത്തിന് ആഭരണങ്ങൾ പോലെ മാറ്റം വരുത്തി പ്രഭാഷണം നടത്തിയാൽ അത് ബ്രഹ്മത്തെ വെളിപ്പെടുത്തുമെങ്കിൽ കുടവും ആഭരണങ്ങളുമൊക്കെ സത്യം തന്നെയല്ലേ?
സാമാന്യജനത്തിന്റെ അറിവുകേടിനെ ചൂഷണം ചെയ്ത് വിഡ്ഢികളുടെ സ്വർഗ്ഗം സൃഷ്ടിക്കുന്ന വേദാന്തശാഖകൾ
മാണ്ഡൂക്യം എന്താണ് 12 ശ്ലോകങ്ങളിൽ പറയുന്നത്?
മനുഷ്യനിലെ ജാഗ്രദവസ്ഥയും സ്വപ്നവും സുഷുപ്തിയുമാണോ ഈ ഉപനിഷത്ത് അവതരിപ്പിക്കുന്നത്?
അങ്ങനെയാണെങ്കിൽ ഓങ്കാരത്തിൽ തുടക്കമെന്തിനാണ്?
ജാഗ്രദവസ്ഥയും സ്വപ്നവും സുഷുപ്തിയുമൊക്കെ മിഥ്യയല്ലേ - നൈമിഷികമായ ഇന്ദ്രിയാവസ്ഥകളല്ലേ?
ഈ നൈമിഷികമായ അനുഭൂതികളിലൂടെ തുരീയം എങ്ങനെയാണ് കൈവരിക?
സുഷുപ്തി ധ്യാനത്തിലൂടെ കൈവരിച്ച് തവളയെപ്പോലെ ചാടുകയാണോ ബ്രഹ്മജ്ഞാനി ചെയ്യുന്നത്?